Det er jeg temmelig sikker på, at du har... Hilsen Marianne
Kommer det ikke an på hvilket halsbånd der er tale om?  For i Calles i aalborg sælger de halsbånd, hvor der er, "pigge" på, de er ikke skarpe. Men de går stadig ind i hundens hals så snart hunden trækker. Jeg kan da ikke forestille mig de sælger noget som er ulovligt ? Camilla - som er i tvivl om det er lovligt eller ej
Craff skiver netop at de er lovlige at sælge men ulovlige at bruge... Hilsen Marianne
Jeg fandt dette på nettet (scroll et stykke ned på siden):
Hvad siger loven om brugen af pighalsbånd til hunde. I medfør af § 11, stk. 1, § 12, stk. 1, og § 28, stk. 5, i dyreværnsloven, jf. lov nr. 386 af 6. juni 1991 som ændret senest ved lov nr. 80 af 9. februar 1999, fastsættes følgende:  § 1. Brugen af ethvert fjernbetjent eller automatisk virkende aggregat, der hæftes på dyr, og som påfører dyret elektrisk stød eller anden væsentlig ulempe, når det aktiveres, er forbudt.  § 2. Halsbånd skal være lavet af et materiale, der er velegnet til brug på den pågældende dyreart og ikke på nogen måde skader dyret.  Stk. 2. Brugen af halsbånd, der på den indvendige side er forsynet med skarpe eller spidse pigge, er forbudt.  Stk. 3. Til hunde må der kun anvendes halsbånd med en fast lukning eller med en glidelukning, der har en selvudløsende stramningseffekt. Disse halsbånd må på indersiden være forsynet med stumpe metalombøjninger eller tappe, der dog højst må have en længde på 8 mm fra underkanten af efterfølgende led.  § 3. Overtrædelse af §§ 1-2 straffes med bøde.  § 4. Bekendtgørelsen træder i kraft den 1. januar 2000.  § 5. Bekendtgørelse nr. 600 af 12. juli 1993 om brug af halsbånd m.v. ved dressur af hunde ophæves. Med venlig hilsen Erik Frodelund Dette fandt jeg på google, så må vi jo konstatere at det er forbudt. Tak for hjælpen alligevel.